1илма довзуьйтуш, карадерзош, къоман мотт коьрта г1ирс хилла ца 1аш, кхечу къаьмнийн меттанаш 1амош а коьртача г1ирс бу. Кхечу меттан дешнех кхета йиш юй, оццу дешан шен ненан маттахь маь1на девзаш, хууш а ца хилча? Дера яц. Делахь-х1ета, шен маттах пайдаоьцуш, цуьнан г1оьнца, г1ирсашца 1илма довза г1ерташ воцург цхьа а 1илма а доцуш висса кхерам бу. Шен къоман мотт, г1иллакхаш, ламасташ, доцца аьлча, шен къоман культурица вехарг сихо кхочу 1илманан лакхене, цуьнан хаарш шайна чохь къоман са а долуш хуьлу. «Шайн ламасташца, дог-ойланца, кхоллараллийца т1ебуьзна болу муьлхха а мотт шен мах хадалур боцуш а, шатайпа башха а бу, х1ора стеган дахар санна» (ЮНЕСКО-н Генеральни директор Мацурра Хантиро). Нохчийн халкъан поэто, 1илманчо Сулейманов Ахьмада язйинчу «Нохчийчоьнан топоними» белхан лаккхара мах хадийна, и болх бевзаш мел волчо а.